### **„Summus Capital“ pardavimų pajamos šių metų pirmąjį ketvirtį pasiekė 8,5 mln. Eur**

Pranešimas žiniasklaidai

2022 06 01

### **Vienos didžiausių Baltijos šalyse nekilnojamojo turto investicijų grupės „Summus Capital“ turtas, neaudituotais duomenimis, pirmąjį šių metų ketvirtį siekė 404 mln. Eur – 3 mln. Eur mažiau negu 2021 m. pabaigoje. Turtas koregavosi dėl užbaigto Depo DYI pirkimo sandorio.**

Pirmojo šių metų ketvirčio pabaigoje, Estijoje esančiai portfelio daliai, finansuojantis bankas padidino skolinimo apimtis bei pratęsė jų terminus penkeriems metams. Dėl to dalis trumpalaikių paskolų balanse buvo perklasifikuotos į ilgalaikes. Iš viso trumpalaikiai įsipareigojimai sumažėjo 37 mln. Eur, o bendri ilgalaikiai įsipareigojimai padidėjo 32 mln. Eur. Iš viso bendrovės įsipareigojimai sudarė 228 mln. Eur (233 mln. Eur 2021 m. ketvirtį).

Bendras nuosavas kapitalas išaugo iki 176 mln. Eur, iš kurių 167 mln. Eur tenka „Summus Capital“ akcininkams.

2022 m. pirmąjį ketvirtį pardavimo pajamos augo 35 proc. iki 8,5 mln. Eur. Ketvirčio veiklos pajamos siekė 5,6 mln. Eur ir buvo 60 proc. didesnės negu tuo pačiu laikotarpiu pernai. Grynasis pelnas išaugo iki 4 mln. Eur, iš kurių 3,8 mln. Eur teko „Summus Capital“ akcininkams.

Pirmąjį ketvirtį bendrovė veiklą vykdė įprastai, naujų sandorių nesudaryta. Pajamų augimas siejamas su augančiu nekilnojamojo turto portfeliu ir atsistatančia veikla po Covid-19.

**Apie „Summus Capital“**

„Summus Capital OÜ” ( www.summus.ee ) yra 2013 metais Estijoje įkurta nekilnojamojo turto investicijų bendrovė, šiuo metu valdanti 14 nekilnojamojo turto objektų trijose Baltijos šalyse. Bendrovė turi

patvirtintą ilgalaikę investavimo strategiją ir stiprią daugiau kaip 300 nuomininkų bazę. „Summus Capital” valdo diversifikuotą nekilnojamojo turto investicijų portfelį, generuojantį pajamas iš komercinės paskirties nekilnojamojo turto objektų, skirtų mažmeninei prekybai, biurams, logistikos bei medicinos sektorių veiklai. Portfelio vertė siekia 400 mln. Eur. Šiuo metu bendrovė valdo „Veerenni 1“ ir „Veerenni 2“ medicinos centrus, „de la Gardie“ ir „Auriga“ prekybos centrus, „Punane 56“ daugiafunkcinį verslo kompleksą ir sandėlių tinklą Estijoje. Latvijoje „Summus Capital“ priklauso „Riga Plaza“ prekybos centras ir DEPO DIY parduotuvė Imantoje. Lietuvoje - „BOD Group“ aukštųjų technologijų centras, prekybos centras „Nordika“ ir du biurų pastatai „Park Town“.